बिना ड्राइवर के 20 किलोमीटर तक दौड़ती रही ट्रेन  
रेलवे अधिकारियों के सामने कश्मीर घाटी में एक ट्रेन के बिना चालक के काजीगुंड से 20 किलोमीटर से अधिक की दूरी तक चलने का मामला सामने आया है।
रेलवे अधिकारियों के सामने कश्मीर घाटी में एक ट्रेन के बिना चालक के काजीगुंड से 20 किलोमीटर से अधिक की दूरी तक चलने का मामला सामने आया है। अधिकारियों ने इस मामले में ड्यूटी पर तैनात अधिकारियों के खिलाफ कार्रवाई को लेकर जांच बिठा दी है।  आधिकारिक सूत्रों ने बताया कि श्रीनगर से 75 किलोमीटर दूर काजीगुंड स्टेशन पर एक ट्रेन बिना चालक के अनंतनाग की ओर बढ़ने लगी। यह वाकया रविवार तड़के करीब दो बजे का है। सूत्रों ने बताया कि बिना चालक 20 किलोमीटर तक दूरी तय कर लेने के बाद ट्रेन अनंतनाग स्टेशन के निकट अवरोधक के चलते रुक गई।  सूत्रों ने बताया कि इस संबंध में जांच के आदेश दे दिए गए हैं कि आखिर इतनी लंबी दूरी बिना चालक ट्रेन ने कैसे तय कर ली, जबकि किसी रेलवे कर्मचारी या सुरक्षाकर्मी ने इसे संज्ञान में नहीं लिया। रेलवे अधिकारियों ने इस बाबत कुछ भी कहने से इनकार कर दिया है।